21/08/2014 | Administración LocalMunicipal
Santiago de Compostela
Deportes
Bases da convocatoria de subvencións destinadas ao fomento do deporte federado. Ano 2014

As bases da presente convocatoria teñen por finalidade a promoción das Entidades Deportivas locais de carácter federado, non mercantís, non profesionais, e consecuentemente sen ánimo de lucro. A efectos de que os colectivos de base anteriormente citados poidan alcanzar os seus obxectivos, o obxecto que motiva a presente convocatoria é financiar, en parte, os gastos derivados da súa participación nas competicións deportivas establecidas nos correspondentes calendarios oficiais das federacións autonómicas e nacionais. Para os efectos desta convocatoria de subvencións consideraranse gastos subvencionables os seguintes conceptos: a) Gastos de pagamento de licenzas federativas e de mutualidade. (Para a súa correcta xustificación ver apartado 10.3 destas bases) b) Gastos de desprazamentos dos diferentes equipos ou deportistas da Entidade, vinculados exclusivamente coas datas de competición oficial federativa (non se terán en conta adestramentos, torneos non oficiais, etc…). No caso de desprazamentos en vehículos particulares, á hora da xustificación só se terá en conta o gasto de 0,19 €/kilómetro, achegando as correspondestes facturas de repostaxe de combustible a nome da Entidade, que deberán de coincidir e vir acompañados do calendario oficial federativo da competición. c) Gastos de aloxamento dos diferentes equipos ou deportistas da Entidade, que deberán de coincidir e vir acompañados do calendario oficial federativo da competición. En ningún caso serán admitidos gastos de aloxamento en distancias inferiores a 100 km. da cidade de Santiago. Non se terán en conta os gastos de manutención. d) Gastos de arbitraxes que se correspondan coas competicións do calendario oficial federativo. (Para a súa correcta xustificación ver apartado 10.3 destas bases) e) Gastos de material deportivo non inventariable (balóns, equipacións,.) ata un máximo de 1.500 €. No momento da xustificación as facturas deberán especificar conceptos, cantidades. f) Gastos de lavandaría. g) Gastos de alugueiro de instalacións para adestramentos ou competicións. h) Gastos médicos, en xeral. i) Gastos de pagamento de inscricións en probas de competición de carácter puntual incluídas no calendario federativo. Non se terán en conta os gastos de inscrición de equipos en ligas ou competicións regulares. j) Gastos de seguros de responsabilidade civil e/ou accidentes que teña que posuir a Entidade para o seu normal funcionamento. A maiores, no caso do ciclismo, excepcionalmente aceptaranse os seguros dos vehículos das entidades xa que son necesarios para poder competir/adestrar. Todos estes gastos terán que corresponder ao ano 2014. A contía total que se destina a esta finalidade será de 200.000 €, con cargo á aplicación orzamentaria 022 34900 48901/2014. Poderán acceder a estas subvencións as Entidades Deportivas Federadas con sede social no Municipio de Santiago e que figuren inscritas no Rexistro Municipal de Asociacións, e no Rexistro da Secretaría Xeral para o Deporte da Xunta de Galicia. Non se considerarán a efectos destas bases: - As solicitudes daquelas entidades que, con independencia de estar federadas, non participen en competicións oficiais incluídas no calendario da federación correspondente. - As solicitudes daquelas entidades que participen nas modalidades de cicloturismo, sendeirismo ou similares, nas que non existe unha estrutura de competición convencional. - As solicitudes daquelas entidades deportivas que participen unicamente na categoría de 3ª rexional autonómica senior masculina na modalidade de fútbol, e na categoría de 4ª división senior masculina na modalidade de baloncesto. - As solicitudes que correspondan a Entidades Deportivas vinculadas con empresas privadas de servizos deportivos. - As solicitudes de calquera entidade pública territorial ou corporativa, así como das entidades vinculadas ou dependentes das mesmas. Son obrigas dos beneficiarios: a.- Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención. b.- Xustificar o cumprimento dos requisitos e condicións, a realización da actividade e o cumprimento da finalidade que determinen a concesión ou disfrute da subvención. c.- Someterse ás actuacións de comprobación e control dos órganos competentes e aportar a información que lle sexa requirida no exercicio das actuacións anteriores. d.- Comunicar ao órgano concedente a solicitude e a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dos fondos percibidos. e.- Dispor dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ao beneficiario, e cantos estados contables e rexistros específicos sexan esixidos polas bases reguladoras coa finalidade de garantir o adecuado exercicio das facultades de comprobación e control. f.- Fomentar o desenvolvemento de actitudes e comportamentos en contra da violencia no eido do deporte, así como, a transmisión de valores positivos en prol do xogo limpo entre os adestradores, xogadores e demais membros da Entidade. g.- A actividade que se desenvolva por parte dos beneficiarios realizarase en lingua galega, tanto no que toca ao seu desenvolvemento como á comunicación oral ou escrita que xeren. h.- Os beneficiarios deberán, de conformidade co establecido na normativa reguladora das subvencións públicas, dar a adecuada publicidade do carácter público da financiación da actividade obxecto da subvención, quedando obrigados a informar da axuda concedida polo Concello de Santiago entre todos os membros da súa Entidade, así como, a través da web do club se existe. Os interesados deberán presentar unha solicitude debidamente cuberta, que se facilitará nas Oficinas do Departamento de Deportes do Concello (Estadio de San Lázaro, porta principal ou nº 1), na paxina web do Concello (www.santiagodecompostela.org) ou na web do Departametno de Depores (www.deportes. santiagodecompostela. org) e na que figurará, entre outros datos, a contía da axuda solicitada que, en ningún caso, poderá ser superior ao déficit previsto pola Entidade. Esta solicitude deberá estar asinada polo representante da Entidade solicitante, que só poderá ser o presidente ou un membro da xunta directiva. Xunto coa solicitude achegarase a seguinte documentación: 5.1.- Certificación do nomeamento do interlocutor da Entidade para as súas relacións co Concello no que se refire á convocatoria de subvencións destinadas ao fomento do deporte federado ano 2014, asinada polo Secretario da Entidade co Vº e prace do Presidente. (Anexo I) 5.2.- Declaración da Entidade, asinada polo Presidente/a, de todas as axudas solicitadas, tanto as concedidas como as pendentes de resolución, para a mesma finalidade ante as administracións públicas ou outros entes públicos ou privados. (Anexo II) 5.3.- Declaración da Entidade, asinada polo Presidente/a, de non atoparse en ningún dos supostos de incapacidade e incompatibilidade para a percepción de subvencións ou axudas públicas, e que os datos que se aportan no expediente de solicitude responden á realidade. (Anexo III) 5:4.- Orzamento de gastos para os que se solicita subvención (Anexo IV). Para a elaboración deste orzamento cómpre ter en conta os gastos subvencionables de acordo cos conceptos definidos no punto 1 das bases, así como os criterios de xustificación descritos no punto 10. A maiores, será obrigatorio cubrir detalladamente o orzamento xeral de gastos e ingresos da Entidade correspondente á tempada 2013/2014 ou á tempada 2014 (segundo corresponda en función da modalidade deportiva) que figura no formulario da solicitude, co fin de comprobar o déficit que ten a Entidade.5:5.- Certificación oficial federativa do nº de equipos ou do nº de licenzas, segundo corresponda, e categoría na que militan todos os que compoñen a Entidade na tempada 2013/2014 ou na tempada 2014 (segundo corresponda en función da modalidade deportiva). Excluiranse desta certificación as categorías que teñan un convenio nominal co Concello de Santiago. Esta certificación deberá ter data do ano 2014, e terá que ser orixinal ou fotocopia compulsada.5:6.- Certificación oficial federativa na que se detalle a participación dos diferentes equipos/deportistas da entidade nas distintas competicións oficiais do calendario federativo da tempada 2013/2014 ou na tempada 2014 (segundo corresponda en función da modalidade deportiva). 5.7.- Certificación dos gastos de mutualidade e federativos da Entidade correspondente á tempada 2013/2014 ou á tempada 2014 (segundo corresponda en función da modalidade deportiva). Excluiranse desta certificación as categorías que teñan un convenio nominal co Concello de Santiago. Esta certificación de gastos deberá ter data do ano 2014, e terá que ser orixinal ou fotocopia compulsada.5.8.- Certificación, orixinal ou fotocopia compulsada, de estar ao corrente nos pagos coa Seguridad Social. Esta certificación poderase sustituir por unha Autorización da Entidade, asinada polo Presidente/a, para que o Concello de Santiago poida obter de forma directa e en calquera fase do procedemento o devandito certificado. Neste caso deberá asinar o apartado correspondente da solicitude.5.9.- Certificación, orixinal ou fotocopia compulsada, de estar ao corrente nos pagos con Facenda (Axencia Tributaria). Esta certificación poderase sustituir por unha Autorización da Entidade, asinada polo Presidente/a, para que o Concello de Santiago poida obter de forma directa e en calquera fase do procedemento o devandito certificado. Neste caso deberá asinar o apartado correspondente da solicitude.5.10.- Certificación, orixinal ou fotocopia compulsada, de estar ao corrente nos pagos con Facenda da Comunidade Autónoma.5.11.- Impreso selado pola entidade bancaria que corresponda, no que figuren a Entidade Deportiva como titular e o seu nº de conta.5.12.- Fotocopia compulsada do CIF da Entidade 5.13.- Fotocopia compulsada dos estatutos polos que se rixa a Entidade. Non será necesario aportalos no caso de que non sufriran modificación con respecto aos presentados para facer a inscrición no Rexistro Municipal de Asociacións. Neste caso deberá asinar o apartado correspondente da solicitude.5.14.- Fotocopia do DNI do representante da Entidade que asina a solicitude. O Concello poderá pedir onde proceda a confirmación dos datos anteriores. As certificacións deberán vir asinadas polo/a Secretario/a da Entidade co visto e prace do/a Presidente/a. As compulsas de calquera documentación achegada en relación con estas bases deberán realizarse por persoal do Concello de Santiago de Compostela.6:1 As solicitudes acompañadas da documentación complementaria, de acordo co establecido na base anterior, poderán presentarse en calquera dos Rexistros do Concello: - Rexistro Xeral: R/ Presidente Salvador Allende, 4 Baixo (Galeras) - Rexistro Auxiliar do CERSIA empresa: Avda. do Alcalde Raimundo López Pol, s/n (San Lázaro) - Rexistro Auxiliar do Ensanche: Rúa Frei Rosendo Salvado, 14-16 (Centro Sociocultural) Tamén poderán presentarse nos rexistros e oficinas a que se refire o artigo 38.4 da Lei 30/1992 de réxime xurídico das administracións públicas e do procedemento administrativo común. Neste caso será obrigatorio remitir ao Departamento de Deportes do Concello unha copia da solicitude presentada.6:2 O prazo de admisión de solicitudes será de 20 días naturais contados a partir da publicación da convocatoria no BOP. Para determinar a contía de cada unha das subvencións a conceder teranse en conta os gastos de mutualidade e federativos e, a maiores: - Para deportes colectivos: número de equipos da Entidade e categoría dos mesmos. - Noutro tipo de deportes: número de licenzas Baremo explicativo en documento complementario. Excluiranse das subvencións previstas nestas bases as categorías daquelas Entidades que teñan un convenio nominal co Concello de Santiago de Compostela. Tamén quedarán excluídos, como consecuencia do alto número de participantes existentes, os equipos de fútbol sala que participen na competición local/comarcal. As subvencións finais que correspondan ás Entidades Deportivas, como resultado da aplicación dos criterios de valoración, poderán modificarse aplicando porcentaxes redutoras, de forma proporcional, no caso de que a suma global sexa superior á contía total prevista nestas bases, e co fin de axustalas á mesma. Do mesmo xeito, se unha vez calculadas as cantidades que corresponden ás Entidades, resulta que queda un remanente da contía global, este repartirase de forma proporcional entre as mesmas. Por outra parte, en ningún caso o importe da axuda municipal poderá ser de tal contía que, en concorrencia con subvencións ou axudas doutras Administracións ou outros axentes supere o custo das actividades a desenvolver polo beneficiario. Non serán subvencionables aquelas actividades que non teñan déficit. A subvención nunca poderá ser superior ao déficit nin superar a contía da axuda solicitada. O Departamento de Deportes do Concello, revisará os expedientes de solicitude e verificará que conteñen a documentación esixida. Se resulta que a documentación está incompleta ou defectuosa, requirirase ao solicitante para que no prazo de DEZ DÍAS hábiles a partir da data da notificación, achegue a documentación necesaria ou corrixa os defectos observados, facéndolle saber que, no caso de incumprimento, a súa solicitude arquivarase sen máis trámite. A formulación das propostas de concesión das subvencións corresponderá á Comisión Avaliadora que estará presidida polo Concelleiro de Deportes e integrada por técnicos do Departamento de Deportes. A devandita proposta elevarase á Xunta de Goberno para a súa resolución antes do 18 de outubro. No momento da resolución a Entidade solicitante deberá estar ao corrente nas obrigas tributarias (axencia estatal e Comunidade autónoma), coa Seguridade Social e non ter débedas pendentes co Concello de Santiago.10:1 Unha vez aprobada a subvención, será notificada aos interesados, a través do Departamento de Deportes do Concello.10:2 O prazo para a xustificación da subvención rematará o 10 de novembro de 2014.10:3 As entidades beneficiarias deberán presentar, en calquera dos Rexistros Municipais enumerados no punto 6, a seguinte documentación: 1. O formulario para a xustificación da subvención (Anexo A destas bases) debidamente cuberto e asinado polo representante legal da entidade.2. As facturas ou documentos sustitutivos correspondentes a todos os gastos obxecto da subvención enumerados no anexo IV da solicitude, así como acreditar o seu pagamento mediante transferencia bancaria antes da finalización do período de xustificación da subvención. Excepcionalmente, e de forma xustificada, admitirase o pago en efectivo de facturas por importe inferior a 2.500 €, as cales deberán vir acompañadas dunha declaración xurada do presidente da entidade na que se indique o motivo desta forma de pago e na que se detalle: nº de factura, acreedor, concepto, importe e data de pagamento. Independentemente da contía da subvención concedida, haberá que xustificar a totalidade do orzamento de gastos enumerado no anexo IV. Todas as facturas deberán referirse a gastos do exercicio 2014. Excepcionalmente, aceptaranse como xustificantes de gasto, Certificacións oficiais federativas, da Mutualidade Deportiva ou de Colexios de Árbitros, nas que se fagan referencia a importes correspondentes e aboados no ano 2014, sempre e cando veñan acompañadas dos correspondentes xustificantes bancarios. De non cumprirse algún dos requisitos anteriormente mencionados, darase un prazo de 10 días hábiles, a partir da data de notificación, para achegar a documentación que se precisa, tendo en conta que a xustificación tense que facer antes do 10 de novembro de 2014. En caso de que non se xustifique debidamente a totalidade do orzamento presentado, a cantidade da subvención concedida reducirase de forma proporcional. Do mesmo xeito, se as subvencións declaradas no momento da xustificación son superiores ás previstas polo interesado na solicitude, a contía da subvención concedida poderá verse reducida, na cantidade que corresponda. No momento da xustificación a Entidade beneficiaria deberá estar ao corrente nas obrigas tributarias (axencia estatal e Comunidade autónoma), coa Seguridade Social e non ter débedas pendentes co Concello de Santiago. Cumpridas as esixencias de xustificación documental citadas nas presentes bases, informadas en primeira instancia polo Departamento de Deportes e con proposta do órgano xestor, remitirase o expediente a Intervención para que emita o preceptivo informe de fiscalización. A Xunta de Goberno Local resolverá a súa aprobación e tramitarase a correspondente orde de pagamento. Non se poderá facer ningún pago se non se acredita o cumprimento das obrigas tributarias (axencia estatal e Comunidade autónoma) e coa Seguridade Social.12:1 O Concello poderá dispor que se efectúen as comprobacións oportunas sobre a veracidade dos datos presentados polos solicitantes, para unha mellor valoración das solicitudes e resolución do expediente.12:2 Os beneficiarios, baixo a súa responsabilidade, virán obrigados a comunicar ao Concello a obtención de subvencións ou axudas para a mesma finalidade procedentes de calquera administración pública ou ente público ou privado.12:3 Así mesmo o beneficiario facilitará canta información lle sexa requirida polo Tribunal de Contas ou Consello de Contas, no seu caso.12:4 Os beneficiarios das subvencións quedarán sometidos ás responsabilidades e réxime sancionador contidas no Título IV da Lei Xeral de Subvencións (LXS). Na aplicación dos criterios de valoración que se recollen no punto 7 das Bases da Convocatoria de Subvencións destinadas ao fomento do Deporte Federado 2014, terase en conta o seguinte: 1.- GASTOS DE MUTUALIDADE E FEDERATIVOS · Terase en conta, como máximo, o 70% dos gastos de mutualidade e federativos de cada Entidade. · A aquelas Entidades de deportes colectivos que teñan dous ou máis equipos base nunha mesma modalidade, poderáselles considerar até o 90% dos referidos gastos. · Naquelas modalidades como, pesca, caza ou similares nas que existe unha peculiar estrutura de competición, de proceder a adxudicación de subvención, consideraráselles como máximo o 20% dos gastos de mutualidade e federativos.2.- BAREMO POR MODALIDADES · Para deportes colectivos: terase en conta o número de equipos da Entidade e categoría dos mesmos certificados pola federación correspondente. · Noutro tipo de deportes: terase en conta número de licenzas certificadas pola federación correspondente vinculadas coa competición oficial. As categorías e/ou modalidades que non estean recollidas no presente baremo poderán ser obxecto de estudo pola Comisión Avaliadora en base a criterios obxectivos e debidamente xustificados. FORMULARIO PARA A XUSTIFICACIÓN DA SUBVENCIÓN 1º.- Que o programa para o que se concedeu a subvención, e que a continuación se detalla, foi realizado na súa totalidade 2º.- Que os gastos obxecto da subvención (anexo IV da solicitude) xerados na actividade concreta do programa/-s subvencionados foron os seguintes: 3º.- Que as subvencións solicitadas ou concedidas por outras Entidades para a realización da actividade subvencionada ascenden a un total de _______________ €, co seguinte detalle: 4º.- Da liquidación de ingresos e gastos se deriva que respecto do programa ou actividade realizada, cúmprese o disposto no artigo 31.1 da LXS, o importe dos ingresos e subvencións concedidas non supera o importe total dos gastos devengados, sendo destinadas todas as aportacións á actividade subvencionada.5º.- Que se dou a adecuada publicidade do carácter público da financiación da actividade obxecto da subvención entre os distintos membros da Entidade, a través dos seguintes medios: ____________________________________________ _______________________________________________________________________________________________________ O que asino en _________________________ a data de ________________________ Sinatura Santiago de Compostela, 6 de agosto de 2014 Asdo.: Mª José Iakes Rojilla Gilda de Deportes